यह ध्यातव्य है कि उपर्युक्त ग्रन्थियाँ “चक्रों के संगत बिन्दु” हैं न कि स्वयमेव चक्र. इन बिन्दुओं को ही चक्र कहना काव्य (Poetry) है किन्तु ऐसा ही समझना छद्म विज्ञान (Pseudo-science) की कोटि में आता है. यथा नाभिमूल को ही मणिपूर चक्र समझना, हृदय को ही अनाहत चक्र समझना, पीनियल को ही आज्ञा चक्र समझना आदि. अस्तु ऐसा समझना अवश्य निरापद है कि कोई चक्र व उसका संगत बिन्दु परस्पर प्रभावकारी होते हैं.